|06-23-2008, 05:19 PM||#1|


عضو


{ يــوم الصدآقه } .. مآحبتس الا بهآ اليوم !
بسم الله الرحمن الرحيم
آعرف بنآت طوول السنه تحش وتذب وتتريق وتطنز وماتخلي على أحد شي !
وان جآ هاليوم !! تحلفون يمين ان الوحي نازلن على رآسهآ !
ترسل لخلق الله وتهديهم وتعطيهم وكنه يظهر على لسآن حالها تحمدوآ الله اني هاليوم فآضيه لكم !
وثآنيه ..
وحدهـ من بنآت الفصــل .. مآقد طآحت عيني بعينهآ الا وتطالع ذيك النظرآت ! اللي وسطها عبارة { الله ياخذتس } ..
المصآفحه مآقد وآجهتني بهآ ! ولا مدت لي يدهآ بنية خير ..!
وإن حشت .. مآحشت الا فيني مدري هو من زود غيرهـ ولا حقد ..!
والظآهر لو القتل حلآل احلف يمين لتمسك الصآطور وتذب رآسي !
ويآصبحآن الله بقدرة قآدر ..
الا هي نفسهآ البنت .. تقدمت كم من خطوهـ وفي يدهآ كيس !
وانا لسآن حالي يقول { الله اعلم الظاهر ان جوا هالكيس مسدس ! } فجآهـ
الا تدحدر وبكل سعآدهـ .. تفضلي هالكيس هديه مني لتس واتمنى تتقبلينهآ بصدر رحب ! وحبيت اقول لتس كل سنه وانتي طيبه .. ! انا قلت في نفسي الظآهر والله اعلم ماهدتني الا تبي تشآركني اثم هالبدعه < من زود الصقعه قآمت تشك .
ومآيكفينآ الا قول رسولي : " : "كل بدعة ضلالة، وكل ضلالة في النار" !
البلآ والمصيبه والكآرثه ان قلتوآ لواحدن منهم
ان حكمه مثل حكم عيد الكريسمس والفلآنتاين .. زعل وضآق وبرر موقفه بقوله
{ اتوقــع ان هذا يوم الصدآقه وليس عيـــد !! }
هو نفس الحكم يآجمآعه ..
" لا يجوز الاحتفال بمثل هذه الأعياد المبتدعة؛ لأنه بدعة محدثة لا أصل لها في الشرع فتدخل في حديث عائشة رضي الله عنها أن النبي صلى الله عليه وسلم قال: (من أحدث في أمرنا هذا ما ليس منه فهو رد) أي مردود على من أحدثه. "
وبعدين السنه كلهآ اايآم لو على كذآ تسآن احتفلنا كل يوم لا وبعد حطينآه اجازهـ !
واذكر ايآم منول الله يعزهآ < تسني عجوز
مآكان فيه شي اسمه يوم صدآقه ويوم فرندز ويوم الآم ويوم البقرهـ !
الا اذا طبعآ اخترعوا مذآهب جديده فهذآ شي رآجعن لهم .. ومو معقوله اي يوم يحطونه على طول نحتفل به بلا احم ولا دستور .. !
المشكله اللحين اللي متطآقه مع خويآتها ولا سآحبتن عليهن من اللي يهدي لهأ
لو على كفالتي بس آحط لكم يوم التصآلح العآلمي ..! كود اللي متظآربن ويآ اخويآه يحق له فذا اليوم يهايط < مفصول عندهآ سلك !
..
اللي آبيه منكـــم عقب هالقرقه < الله يذكر ابوي بالخير يوم يقول ..
سوآلفتس مالها نهآيه !
هـــل انت مع / ضد !
لو اخترعوآ يوم مآ .. هل انت من النوع اللي مع { الخيل يآشقرا ! } وتسحب على الدين ! ؟
هل انت مع / ضد هالعبارهـ { الصديق الحقيقي معك طول السنه ! } ؟
. هل تعتبر ان هذآ اليوم وشآكليته نوع من الغزو الفكري ؟ مع توضيح وجهة نظرك ..
التعديل الأخير تم بواسطة دفـ القلوب ـا ; 06-23-2008 الساعة 08:57 PM
|06-23-2008, 08:58 PM||#3|


عضوة مميزة
تاريخ التسجيل: Jul 2007
الدولة: لااله الا الله
المشاركات: 21,411


يوم الصداقة يوم رائع
|مواقع النشر (المفضلة)|
|جديد قسم ساحة نهر للنقاش الحر والحوار الجاد|


|أدوات الموضوع|
|انواع عرض الموضوع|

